35. schôdza NR SR - 9.deň - B. popoludní
Dátum: 2025-06-10
Poslanec: Dubovický, Richard (PS)
Druh vystúpenia: Vystúpenie v rozprave

34. Ďakujem za slovo, pán predsedajúci. Milí kolegovia, milé kolegyne, takto asi pred týždňom som tu stál kvôli uzneseniu, kde sme chránili záujmy Ruska, myslím, záujmy hospodárske a minulý týždeň ste si chválili uznesenie, kde nejakým spôsobom ideme podporovať naďalej Ruskú federáciu. Ale dovoľte mi hneď na úvod povedať, že je mi opäť veľmi smutno z toho, že takéto uznesenia nechodia práve z koalície. Takéto uznesenia, ako sú momentálne toto, že bránime susedský štát, prichádzajú práve od opozície. A dovoľte mi povedať, že ja mám za to, že nejakým spôsobom robíte aj vlastizradu na vlastnom národe. A robíte to len kvôli vašemu dobru, kvôli ničomu inému. Bolo tu ikskrát dneska povedané, že budujete si haciendy, budujete si podniky, lietadielko sem, lietadielko tam, však prečo nie? Ale čo ste reálne urobili pre túto krajinu za posledných 15 rokov? Za posledných 15 rokov vlády SMER-u ste neurobili pre nich nič, žiaľ. A potom prichádzate s tým, že ideme podporovať opäť Rusko. Prichádzate s vedomými klamstvami o tom, že ako my, slovenský národ, ekonomicky trpíme, lebo oslabujeme našu ekonomiku, oslabujeme ekonomiku práve kvôli tomu, že máme sankcie voči Rusku. A dovoľte mi trošku posunúť tento príbeh ďalej, možnože budete vedieť, predpokladám, že asi nie, že momentálne po Slovensku koluje sanitka, ktorá sa volá Oxana. Kto vie, alebo nevie, na tieto sanitky sa vyzbierali dobrovoľníci cez webový portál Donio, áno, bol som aj jeden z tých dobrovoľníkov, ktorí sme k tomu prispeli, aby táto sanitka pomohla či vojakom, či civilistom na vojne na Ukrajine. A viete, čo sa stalo s tou sanitkou? Bola zničená, a zároveň v tejto sanitke zomreli ďalší štyria ľudia a všetko boli civilisti. Takže toto je vaše Rusko, toto je krajina, ktorú podporujete. Doveľte mi ešte povedať, že pár týždňov, pardon, pár mesiacov dozadu ste, kritizovala vládna koalícia zbierku za muníciu pre Ukrajinu, že my sme tí vojnoví štváči, že my podporujeme práve tú Ukrajinu, že Ukrajina sa má prestať brániť. Toto vám nepripadá ako nonsence? My asi podporujeme, my by sme ako celý národ, ako opozícia, ako aj koalícia, mali podporovať Ukrajinu, aby sa vedele efektívne brániť. Aby ten Rus tu nikdy už neprišiel a nieže by sme museli čakať niekoľko desiatky rokov, aby odišiel. Je to hanba vôbec, že vy neviete hodnotovo a morálne sa postaviť na tú správnu stranu. Je mi z toho smutno. A bolo tu niekoľkokrát povedané, že Ukrajina chce mier. Ukrajina chce prímerie. Európska únia chce mier. Ale aj Ukrajina má svoje podmienky. Chce, aby sa vrátili naspäť tých desiatky tisíc detí, ktoré boli unesené. Prednedávnom vyšiel príbeh jednej babky, kde sa jej vrátil vnuk. Žiaľ, rodičia zomreli pri bombovom útoku, ale vrátil sa jej vnuk po niekoľkých mesiacoch z Ruska a spoveď tohto vnuka bola taká, že prebiehala tam dosť masívna mašinéria, aby nejakým spôsobom konvertoval k Rusku. Ale nakoniec sa vrátil naspäť v rámci výmeny. Ale toto sa deje, deti tam, tie ukrajinské deti, ktoré prichádzajú do Ruska, páchajú samovraždy. Hovoria vám to rôzne organizácie, že toto sa tam deje a vám je to jedno. Neviem, či poznáte, ale v Prešove existujú dobrovoľní aktivisti, ktorí pravidelne chodia pomáhať, respektíve nosia, nosia civilné, civilné potreby pre Ukrajincov. A primárne ich nosia do domov, kde žijú už iba siroty. A keď chcete, po tejto schôdzi ja vám ukážem fotky prešovských dobrovoľníkov, že ako vyzerá taký dom pre siroty. Je ich tam stovky a žijú v takých skromných podmienkach a sú rady, keď prídu dobrovoľníci z Prešova a že im donesú keks alebo iné veci. Vy sa neviete poďakovať ani slovenským občanom, ktorí reálne pomáhajú a zachraňujú tieto obete. (Reakcia z pléna.) Ja sa pozerám celý čas na koalíciu, žiaľ, tu nikto nesedí z koalície. (Reakcia z pléna.) (Zaznievanie gongu.) Ale ja pozerám celý čas na ľavú stranu. (Prerušenie vystúpenia presedajúcim.) Žiga, Peter, podpredseda NR SR Prosím vás, nevykrikujte, pán poslanec, nevykrikujte, prihláste sa s faktickou, môžete reagovať na rečníka. (Potlesk.) Dubovický, Richard, poslanec NR SR Dámy a páni, vládna koalícia tvrdí, viete ja by som sa rád pozeral dopredu, len predo mnou nie je žiaden koaličný poslanec, tak sa pozerám na ľavú stranu, lebo tu sedia traja. Tvrdíte, že sa na Ukrajine nič nedeje, že je tam nejaký lokálny konflikt, alebo už som dokonca po poslednom mojom predstavení tu v pléne dostal desiatky a stovky výhražných správ o tom, že bolo ikskrát vyvrátené, že to, čo sa udialo v Buči je klamstvo, že je to už overená informácia. Ale vy ste sa ešte ani za toto nevedeli postaviť a ignorujete fakt, čo je smutné, že sa vedie voči Rusku a voči predstaviteľom Ruska trestný súd v Haagu. Vy to ignorujete. Vy ignorujete dôkazy, ktoré sú nazbierané za posledné roky. Prečo? Ja chcem veriť tomu, že ak sa bude hlasovať o tomto uznesení, a verím tomu, že budete za, že na septembrovej schôdze prídete s ďalším uznesením, kde budeme odsudzovať útoky, ktoré sa udiali za posledné týždne v Kyjeve, Charkove, Odese a v ďalších mestách, kde zomreli desiatky až stovky ľudí. A, dámy a páni, a môžem s vami súhlasiť, že bolo to tu povedané, že ešte týždeň pred vypuknutím vojny medzi Ukrajinou a Ruskom niektorí čelní predstavitelia vlády, vtedy opozície SMER-u, tvrdili, že Ukrajina, pardon, že Rusko na Ukrajinu nezaútočí. A potom súhlasím s pánom poslancom Krúpom, ako povedal, že tu bolo niekoľko dní ticho. Áno, bolo tu ticho, bolo na Facebooku ticho, bolo všade ticho, lebo nedošli noty. Nečakali to, neboli asi o tom informovaní. A trvalo to, sa mi zdá, že na sociálnych sieťach k tejto téme aj mesiac. A očakávam, že vládna koalícia nielenže podporí toto uznesenie, ale že rozšíri toto uznesenie o civilné obete v Mariupole, kde zomrelo vyše tisíc žien a detí v tej koncertnej miestnosti. Vyše tisíc ich tam zomrelo. Že vám nie je hanba, že neviete prísť s niečím takým vy. Kde sú vaše hodnoty? Ja môžem súhlasiť s tým, že ako opozícia alebo medzi stranami máme určité nezhody v niektorých názoroch, samozrejme, je to prirodzené, ale celá opozícia v tomto má jasný morálny kompas, čo vy nemáte. Ďakujem. 36-2 Horecký, Ján, poslanec NR SR Učí to našich ľudí, že keď si silný, máš zbraň a máš prevahu, môžeš všetko. Ale tak ako povedal kedysi Silvester Krčméry, vy máte moc, my máme pravdu. A pravda o tejto vojne je, že za jedno mŕtve dieťa nestáli tie výhrady a podozrenia, ktoré mal agresor Putin voči slobodnému, nezávislému ukrajinskému národu. Dovolím si pripomenúť, keď sa vzdali Ukrajinci jadrových zbraní, tak to bolo na základe garancie nedotknuteľnosti ich hraníc. Tu sa ukazuje a je to edukácia, ako treba postupovať nielen do vnútra našej krajiny, ale aj v medzinárodnom práve. Keď máš zbrane, máš prevahu, môžeš všetko. Naozaj to bude tak, alebo to bude tak, ako sa postavil Silvester Krčméry. S týmto naratívom sa nehrajme, toto nie je hodné politikárčenia. Keby komukoľvek z nás zomrelo malé dieťa, verím, že by ste zmenili názor. Ďakujem.